ଭୁବନେଶ୍ୱର, ମେ ୮(ଲୋକାଲ ୱାୟାର): ଏଥର ମା'ମାନଙ୍କ ସହିତ ଅଗ୍ରଣୀ ନୃତ୍ୟାନୁଷ୍ଠାନ ଲାସ୍ୟକଳା ପାଳିବ ମାତୃ ଦିବସ । ସେଥିପାଇଁ ଅନୁଷ୍ଠାନର ମୁଖ୍ୟ ତଥା ବିଶ୍ୱ ପ୍ରସିଦ୍ଧ ନୃତ୍ୟଶିଳ୍ପୀ ଶାଶ୍ୱତ ଯୋଶୀଙ୍କ ନିର୍ଦ୍ଦେଶନାରେ ସ୍ୱତନ୍ତ୍ର ଆୟୋଜନ ହୋଇଛି ।
ପ୍ରଥମ ଥର ଅନୁଷ୍ଠାନ ଅନ୍ ଲାଇନରେ ଶାସ୍ତ୍ରୀୟ ନୃତ୍ୟ ଉତ୍ସବ ପାଳନ କରିବାକୁ ଯାଉଛି । ଯାହାର ଶୀର୍ଷକ ରହିଛି 'ହାପି ଫର୍ ହୋପ୍' । ମନରେ ଆଶା ସଞ୍ଚାର ପାଇଁ ଖୁସି ହେବା ଏବଂ ତାକୁ ଉତ୍ସବ କରି ପାଳିବା ବହୁତ ବଡ଼ କଥା ।
ଏହି ସମୟରେ ଖୁସିର ମୂଲ୍ୟ ବହୁତ ବେଶି ରହିଛି । ସେଥିପାଇଁ ଆସନ୍ତା ୧୦ତାରିଖ ମାତୃ ଦିବସ ଅବସରରେ ରବିବାର ପୂର୍ବାହ୍ନ ୧୧ଟାରୁ ରାତି ୮ଟା ପର୍ଯ୍ୟନ୍ତ ଦୀର୍ଘ ୧୦ଘଣ୍ଟା ଧରି ଏହି ଉତ୍ସବ ମାଧ୍ୟମରେ ନୃତ୍ୟ ପରିବେଷଣ କରାଯିବ ।
ଯେଉଁଥିରେ ୧୩ଜଣ ନୃତ୍ୟଶିଳ୍ପୀ ନୃତ୍ୟ ପରିବେଷଣ କରିବେ । ପ୍ରତି ଘଣ୍ଟାରେ ଜଣେ ଜଣେ ଶିଳ୍ପୀ ନୃତ୍ୟ କରିବେ । ସମସ୍ତ ନୃତ୍ୟଶିଳ୍ପୀ ଓଡ଼ିଶାର ।
ଯେଉଁମାନେ ନିୟମିତ ଭାବେ ଓଡ଼ିଶୀ ଓ ପାରମ୍ପରିକ ନୃତ୍ୟ ପ୍ରଦର୍ଶନ କରିଆସୁଛନ୍ତି । ସେମାନଙ୍କୁ ନେଇ ଏ ଆୟୋଜନ ହୋଇଛି ।
ବିଶ୍ୱ ପ୍ରସିଦ୍ଧ ନୃତ୍ୟଶିଳ୍ପୀ ଶାଶ୍ୱତ କହିଛନ୍ତି, ଏହି କାର୍ଯ୍ୟକ୍ରମର ସିଧାପ୍ରସାରଣ ଲାସ୍ୟକଳା ଡ୍ୟାନ୍ସ ଡିଭିଜନ୍ ଫେସବୁକ୍ ପେଜରେ ପ୍ରସାରିତ ହେବ । ନୃତ୍ୟ ଉତ୍ସବର ଆରମ୍ଭ ନୃତ୍ୟଶିଳ୍ପୀ ସାଗରିକା ମହାନ୍ତିଙ୍କ ପରିବେଷଣରୁ ଆରମ୍ଭ ହେବ । ଶେଷ ମୋ ନୃତ୍ୟରେ ଶେଷ ହେବ ।
ଏହି ଅବସରରେ ମୁଁ 'ରସ ପଞ୍ଚକ' ଏବଂ 'ମୋକ୍ଷ' ପରିବେଷଣ କରିବି । ସବୁ ନୃତ୍ୟଶିଳ୍ପୀ କୌଣସି ମଞ୍ଚକୁ ନ ଯାଇ ଘରେ ରହି ନୃତ୍ୟ ଉତ୍ସବରେ ନୃତ୍ୟ କରିବେ । ଉତ୍ସବର ଦୁଇଟି ଉଦ୍ଦେଶ୍ଯ ରହିଛି ।
ପ୍ରଥମତଃ ମାତୃ ଦିବସରେ ମା' ଏବଂ ପିଲା ମଧ୍ୟରେ ସମ୍ପର୍କକୁ ଦେଖାଯିବ । ମାତୃ ଦିବସରେ ନିଜ ନୃତ୍ୟ ଉତ୍ସର୍ଗ କରି ସେହି ମା'ଙ୍କ ସାମ୍ନାରେ ଶିଳ୍ପୀମାନେ ନୃତ୍ୟ କରିବେ ।
ତା'ସହିତ ଯେଉଁ ନୃତ୍ୟଶିଳ୍ପୀମାନେ ଲକ୍ ଡାଉନ୍ ସମୟରେ କାମ ନ ପାଇ ଘରେ ବସି ରହିଛନ୍ତି ସେମାନଙ୍କୁ ପ୍ରୋତ୍ସାହିତ କରିବା । ସେମାନଙ୍କୁ କିଛି କିଛି ପାରିଶ୍ରମିକ ଦିଆଯିବ ।
ଏହା ସ୍ୱଳ୍ପ ହେଲେ ବି ଆମ ନୃତ୍ୟ ଉତ୍ସବର ଶୀର୍ଷକ ଅନୁସାରେ ଆଶା ପାଇଁ ଖୁସି ଜରୁରି । ସେଥିପାଇଁ ଏଭଳି ଏକ ଅଭିନବ ପ୍ରୟାସ ଆରମ୍ଭ କରିଛୁ ।
ଏହାପରେ ପ୍ରତି ରବିବାର ଏହି ଉତ୍ସବ ଅନ୍ ଲାଇନରେ ଜାରି ରହିବ । ସେଥିରେ ରାଜ୍ୟ ତଥା ରାଜ୍ୟ ବାହାରର ନୃତ୍ୟଶିଳ୍ପୀଙ୍କୁ ସାମିଲ କରାଯିବ ବୋଲି ଶାଶ୍ୱତ କହିଛନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
